104 Jurnalul Oficial al Uniunii Europene 02/vol. 2 31982R1531 21.6.1982 JURNALUL OFICIAL AL COMUNITĂȚILOR EUROPENE L174/9 REGULAMENTUL (CEE) NR. 153 1/82 AL CONSILIULUI din 25 mai 1982 de punere în aplicare a Deciziei nr. 5/81 a Comitetului mixt CEE-Islanda, de modificare a Protocoalelor nr. 1 și 2 la Acordul dintre Comunitatea Economică Europeană și țara menționată anterior CONSILIUL COMUNITĂȚILOR EUROPENE, având în vedere Tratatul de instituire a Comunității Economice Europene, în special articolul 113, având în vedere propunerea Comisiei, întrucât Comunitatea Economică Europeană a încheiat un acord cu Republica Islanda (1) la 22 iulie 1972, intrat în vigoare la 1 iulie 1973; întrucât, în conformitate cu dispozițiile articolului 12a din acordul menționat anterior, Comitetul mixt adoptă Decizia nr. 5/81 de modificare a Protocoalelor nr. 1 și 2; întrucât este necesar să se pună în aplicare această decizie în cadrul Comunității, ADOPTĂ PREZENTUL REGULAMENT: Articolul 1 În vederea punerii în aplicare a acordurilor dintre Comunitatea Economică Europeană și Republica Islanda, Decizia nr. 5/81 a Comitetului mixt se aplică în cadrul Comunității. Textul deciziei se anexează la prezentul regulament. Articolul 2 Prezentul regulament intră în vigoare în a treia zi de la data publicării în Jurnalul Oficial al Comunităților Europene. Se aplică de la 1 ianuarie 1982. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 25 mai 1982. () JOL301, 31.12.1972,p.2. Pentru Consiliu Președintele L. TINDEMANS